DA Den Europæiske Unions Tidende C 172/16

Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om tilladelse til efterforskning efter flydende eller gasformige kulbrinter, benævnt »Donzacq-tilladelsen«)

(EØS-relevant tekst)

2009/C 172/09

Ved ansøgning af 12. december 2008 har selskaberne Egdon Resources (New Ventures) Ltd., hvis hovedsæde er beliggende i Suite 2, 90-96 High Street, Odiham, Hampshire, RG29 1LP, Det Forenede Kongerige, Sterling Resources (UK) Ltd, hvis hovedsæde er beliggende i Harbour Court, Compass Road, North Harbour, Portsmouth, Hampshire PO6 4ST, Det Forenede Kongerige, Nautical Petroleum Plc, hvis hovedsæde er beliggende i Northumberland House, 15 Petersham Road, Richmond, Surrey TW10 6TP, Det Forenede Kongerige, og Malta Oil Pty, hvis hovedsæde er beliggende i Ground Floor (West), 225 St George Terrace, Perth, Western Australia 6000, Australien, solidarisk anmodet om tilladelse til i en periode på fem år at efterforske flydende eller gasformige kulbrinter, benævnt »Donzacq -tilladelsen«, for et areal på omkring 218 km2, som omfatter en del af Landes-departementet.

Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater i nygrader inden for NTF-systemet (Nouvelle triangulation de la France, hvis nulmeridian går gennem Paris):

Toppunkter Længde Bredde A 3,40 ° V 48,40 ° N B 3,50 ° V 48,40 ° N C 3,50 ° V 48,50 ° N D 3,60 ° V 48,50 ° N E 3,60 ° V 48,60 ° N F 3,40 ° V 48,60 ° N

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal overholde de betingelser, som er fastsat ved artikel 4 og 5 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«,, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 om udvindingsrettigheder og rettigheder til underjordisk oplagring. Konkurrerende ansøgninger stiles til ministeren for minedrift på nedenstående adresse.

Afgørelse om den oprindelige ansøgning og de konkurrerende ansøgninger vurderes på grundlag af kriterierne for tildeling af udvindingsrettigheder, jf. artikel 6 i det nævnte dekret, og der træffes afgørelse senest den 19. december 2010.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i loven om minedrift »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (»travaux miniers, aux travaux de stockage souterrain et à la police des mines et des stockages souterrains«) (Journal officiel de la République française af 3. juni 2006).

Yderligere oplysninger kan fås ved henvendelse til: Ministère de l’écologie, de l’énergie, du développement durable et de l’aménagement du territoire (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits energétiques, bureau exploration production des hydrocarbures), Arche de La Défense Paroi Nord 92055 La Défense Cedex, Frankrig (tlf +33 140819537 fax +33 140819529).

De ovennævnte love og regler findes på Légifrance på adressen: http://www.legifrance.gouv.fr

(1) EFT L 164 af 30.6.1994.